### מדריך למורה

### מסכת פסחים פרק רביעי משנה א

# עשיית מלאכה בערב פסח

פרק זה עוסק במנהגים שונים במקומות שונים, והחיוב לנהוג על פי מנהג המקום.

**מנהג:**

הביטוי **מנהג** עשוי להיתפס אצל התלמידים באופן שונה ממשמעותו בפרק זה ויש להקדיש זמן להסבר הדבר.

המשמעות שרוב התלמידים יכירו היא **שמנהג** הוא **מעשה שרגילים לעשות**, אך הוא לא חובה. למשל: אוכלים ראש של דג בראש השנה, ועוד. במשמעות הזו מנהג הוא **מעשה שאינו חובה כמו דין**, אלא בדרגה 'פחותה'.

לעומת זאת, **בפרקנו** משמעות המילה **מנהג** היא **הכרעה לנהוג לפי דרך מסוימת ולא לפי דרך אחרת**. למשל: **האשכנזים נוהגים לפי פסקי הרמ"א** ואילו **הספרדים נוהגים לפי פסקי השולחן ערוך**, לכן, בחנוכה בני אשכנז **נוהגים שכל אחד מבני הבית מדליק נרות בברכה**, ואילו בני עדות המזרח **נוהגים שרק האבא מדליק בברכה וכולם יוצאים בהדלקתו**. במקרים אלו כמובן מדובר בדין ממש, וכל אחד נוהג כמנהג אבותיו – כחובה. חושב לשים לב לפני תחילת הלימוד שהתלמידים הבינו נקודה זו היטב.

**ציר הזמן:**

עוד דגש חשוב בהבנת המשניות בפרק זה מכיל בתוכו מיומנות חשובה שצריך לתת את הדעת על אופן הוראתה, מיומנות ההתמצאות בציר הזמן. המשניות עוסקות בזמנים שונים על ציר הזמן של יום י"ד בניסן. חשוב למקם בכל משנה בצורה מסודרת את התלמידים על ציר הזמן, מהו בדיוק הזמן שבו אנו עוסקים כעת, אילו מצוות מקיימים בזמן זה שאנו עלולים לפספס אם נעסוק במלאכה בזמן זה. בחוברת ישנם צירי זמן מתאימים לכל משנה, ובסוף הפרק גם ציר זמן כללי המסכם את כל הנלמד. חשוב לצייר גם על הלוח וכן להשתמש במצגת.

**משך ההוראה**: שיעור.

נוסח המשנה

## מְקוֹם שֶׁנָּהֲגוּ לַעֲשׂוֹת מְלָאכָה בְּעַרְבֵי פְסָחִים עַד חֲצוֹת – עוֹשִׂין.

## מְקוֹם שֶׁנָּהֲגוּ שֶׁלֹּא לַעֲשׂוֹת – אֵין עוֹשִׂין.

## הַהוֹלֵךְ מִמְּקוֹם שֶׁעוֹשִׂין לִמְקוֹם שֶׁאֵין עוֹשִׂין,

## אוֹ מִמְּקוֹם שֶׁאֵין עוֹשִׂין לִמְקוֹם שֶׁעוֹשִׂין –

## נוֹתְנִין עָלָיו חֻמְרֵי מָקוֹם שֶׁיָּצָא מִשָּׁם וְחֻמְרֵי מָקוֹם שֶׁהָלַךְ לְשָׁם.

## וְאַל יְשַׁנֶּה אָדָם, מִפְּנֵי הַמַּחֲלֹקֶת.

מבנה:

1. זיהוי חלקי המשנה – רישא וסיפא.
2. זיהוי מילת הטעם במשנה, והעתקת המשפט שיש בו מילת טעם למחברת.

תוכן

רישא:

## מְקוֹם שֶׁנָּהֲגוּ לַעֲשׂוֹת מְלָאכָה בְּעַרְבֵי פְסָחִים עַד חֲצוֹת – עוֹשִׂין.

## מְקוֹם שֶׁנָּהֲגוּ שֶׁלֹּא לַעֲשׂוֹת – אֵין עוֹשִׂין.

תחילה 'נמקם' את התלמידים בציר הזמן. באיזה יום אנו עוסקים? באיזה חלק שלו?

שנית, נסביר מהי המלאכה שאנו עוסקים בה – לא כמו איסור מלאכה בשבת אלא **איסור מלאכה במובן של ללכת לעבודה**. בחלק מהמקומות נוהגים שלא לעשות מלאכה, שמא האדם ישקע בעבודה וישכח לבער את החמץ, ובמקומות אחרים לא חששו לכך. כל אדם חייב לנהוג כפי מנהג המקום שלו.

סיפא:

אוֹ מִמְּקוֹם שֶׁאֵין עוֹשִׂין לִמְקוֹם שֶׁעוֹשִׂין

הַהוֹלֵךְ מִמְּקוֹם שֶׁעוֹשִׂין לִמְקוֹם שֶׁאֵין עוֹשִׂין

מ

מ

עליו לנהוג לפי המנהג **המחמיר יותר**, ולכן בשני המקרים **אסור** לו לעשות מלאכה.

נוֹתְנִין עָלָיו **חֻמְרֵי** מָקוֹם שֶׁיָּצָא מִשָּׁם **וְחֻמְרֵי** מָקוֹם שֶׁהָלַךְ לְשָׁם.

ד

וְאַל יְשַׁנֶּה אָדָם, מִפְּנֵי הַמַּחֲלֹקֶת.

ט

נבין שמדובר באדם שיצא ממקום למקום. מצד אחד, המנהג הקבוע שלו מחייב אותו גם כשהוא לא בבית, ואסור לו לעבוד אפילו במקום שבו רגילים לעבוד, ומנגד, אם הוא בא ממקום שבו עובדים למקום שבו לא עובדים – עליו לכבד את מנהג המקום ולא לעבוד, מפני שאם יעבוד – הוא עלול לעורר מחלוקת, כלומר – מריבה. (יש לשים לב להבדל שבין מחלוקת, דעות שונות בהלכה, שהיא בורכה ויש לה מקום כמובן, לבין מחלוקת כמו מריבה, שהיא מסוכנת ויש להימנע ממנה. ניתן להזכיר בהקשר זה את המשניות המפורסמות ממסכת אבות על מחלוקת שהיא לשם שמים שסופה להתקיים וכו'.)

(בכיתות חזקות ניתן לשאול למה זה לא הפוך – למה מי שבא למקום שבו עובדים ולא עובד, הרי הוא פורש ממנהג המקום ועלול לעורר מחלוקת! התשובה היא ש'כמה בטלני איכא – יש – בשוק' כלומר – כאשר אדם לא עבוד זה לא גורם למחלוקת, כי אנשים אומרים שהוא לא עובד מפני שאין לו עבודה או שסתם לא בא לא לעבוד, ולא חושבים שהוא לא עובד כדי להתבדל ממנהג המקום, ואילו כאשר אדם עובד במקום שבו כולם לא עובדים זה כמובן בולט מאוד.)

מיומנות

במהלך הוראת המשנה יש לשים לב ל'מקם' את התלמידים בציר הזמן, באיזה תאריך אנו עוסקים, באיזה חלק בדיוק של היום. איזו מצווה מקיימים בזמן זה, שבחלק מהמקומות חששו שאם נעבוד בערב פסח נפסיד אותה? במשנה זו נציג רק את יום י"ד בניסן – מהזריחה ועד לחצות היום, ובהמשך הציר 'ייפתח' יותר ויותר.

משמעות

ואל ישנה אדם מפני המחלוקת: המחלוקת היא דבר חמור והרסני. עלינו להישמר ממנה. מה ניתן לעשות כדי להמעיט במחלוקות. להתבונן בכך שחכמים אסרו על אדם לעבוד, אפילו שזה המנהג שלו, רק כדי למנוע מחלוקת, קל וחומר שאסור לעורר סתם כך מחלוקת.

מושגי תוכן

**עשיית מלאכה בערב פסח**

האם מותר לעשות מלאכה בבוקר י"ד בניסן, **מהזריחה ועד חצות היום**?

בחלק מהמקומות האנשים נהגו (היו רגילים) לעשות מלאכה, ובחלק מהמקומות המנהג היה שלא לעשות מלאכה מפני שחששו שמי שיעסוק במלאכה עלול לשקוע בעבודה עד כדי כך **שישכח או לא יספיק לקיים את מצוות ביעור חמץ בזמן**.

**לאחר חצות יום י"ד בניסן** – בכל המקומות אין לעשות מלאכה מפני שבזמן שבית המקדש היה קיים היו מקריבים בזמן זה את קרבן הפסח, וכך ננהג בעזרת ה' כאשר ייבנה המקדש.